তবে অভিজ্ঞ ইউনুস জানেন, শুধু টিম স্পিরিটেই সবটা হবে না। বিশ্বকাপের মতো টুর্নামেন্টে অনেক হিসেবনিকেশ কষে এগোতে হবে। আর সবার আগে তিনি হিসেব কষছেন বাংলাদেশকে নিয়ে। রাখঢাক না রেখেই সেটা বলে দিলেন ওয়াকার ইউনুস। বিমানবন্দরে সাংবাদিকরা প্রশ্ন করেছিলেন চির প্রতিদ্বন্দ্বী ভারতকে নিয়ে। ইউনুসের জবাব, ‘‘১৯ মার্চের ভারত ম্যাচ নিয়ে এখন কিছুই ভাবছি না। এখন ভাবনায় বাংলাদেশ। ওদের সঙ্গেই আগে খেলতে হবে এবং ওরা অনেক উন্নতি করে ফেলেছে।’’